CELEX: 22006D0045
Language: hu
Date: 2006-04-28 00:00:00
Title: Az EGT-Vegyesbizottság 45/2006 határozata ( 2006. április 28. ) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról

29.6.2006   
            
            
               HU
            
            
               Az Európai Unió Hivatalos Lapja
            
            
               L 175/92
            
         
      AZ EGT-VEGYESBIZOTTSÁG 45/2006 HATÁROZATA
   
   (2006. április 28.)
   az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 2006. március 10-i 23/2006 EGT-vegyesbizottsági határozat (1) módosította.
            
         
               (2)
            
            
               A gabonafélékben, valamint az egyes állati és növényi eredetű termékekben, illetve azok felületén található egyes peszticid-szermaradványok megengedett legmagasabb mértékének meghatározása tekintetében a 76/895/EGK, 86/362/EGK, 86/363/EGK és a 90/642/EGK tanácsi irányelvek módosításáról szóló, 2005. október 20-i 2005/70/EK bizottsági irányelvet (2) bele kell foglalni a megállapodásba.
            
         
               (3)
            
            
               A 90/642/EGK tanácsi irányelvnek az abban rögzített etofumezát, lambda-cihalotrin, metomil, pimetrozin és tiabendazol szermaradvány legmagasabb mértékére tekintettel történő módosításáról szóló, 2005. október 25-i 2005/74/EK bizottsági irányelvet (3) bele kell foglalni a megállapodásba.
            
         
               (4)
            
            
               A 90/642/EGK és a 86/362/EGK tanácsi irányelvnek a bennük a krezoxim-metilre, a ciromazinra, a bifentrinre, a metalaxilra és az azoxistrobinra vonatkozóan meghatározott megengedett legmagasabb szermaradvány-értékek tekintetében történő módosításáról szóló, 2005. november 8-i 2005/76/EK bizottsági irányelvet (4) bele kell foglalni a megállapodásba.
            
         
               (5)
            
            
               Az egyes epoxiszármazékok élelmiszerrel rendeltetésszerűen érintkezésbe kerülő anyagokban és tárgyakban való felhasználásának korlátozásáról szóló, 2005. november 18-i 1895/2005/EK bizottsági rendeletet (5) bele kell foglalni a megállapodásba.
            
         
               (6)
            
            
               Az élelmiszerekkel rendeltetésszerűen érintkezésbe kerülő műanyagokról és műanyag tárgyakról szóló 2002/72/EK irányelv módosításáról szóló, 2005. november 18-i 2005/79/EK bizottsági irányelvet (6) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás II. mellékletének XII. fejezete a következőképpen módosul:
   
               1.
            
            
               A 13. pont (76/895/EGK tanácsi irányelv), a 38. pont (86/362/EGK tanácsi irányelv), a 39. pont (86/363/EGK tanácsi irányelv) és az 54. pont (90/642/EGK tanácsi irányelv) a következő francia bekezdéssel egészül ki:
               
                           „—
                        
                        
                           
                              32005 L 0070: A Bizottság 2005. október 20-i 2005/70/EK irányelve (HL L 276., 2005.10.21., 35. o.).”
                        
                     
         
               2.
            
            
               A 38. pont (86/362/EGK tanácsi irányelv) és az 54. pont (90/642/EGK tanácsi irányelv) a következő francia bekezdéssel egészül ki:
               
                           „—
                        
                        
                           
                              32005 L 0076: A Bizottság 2005. november 8-i 2005/76/EK irányelve (HL L 293., 2005.11.9., 14. o.).”
                        
                     
         
               3.
            
            
               Az 54. pont (90/642/EGK tanácsi irányelv) a következő francia bekezdéssel egészül ki:
               
                           „—
                        
                        
                           
                              32005 L 0074: A Bizottság 2005. október 25-i 2005/74/EK irányelve (HL L 282., 2005.10.26., 9. o.).”
                        
                     
         
               4.
            
            
               Az 54zzb. pont (2002/72/EK bizottsági irányelv) a következő francia bekezdéssel egészül ki:
               
                           „—
                        
                        
                           
                              32005 L 0079: A Bizottság 2005. november 18-i 2005/79/EK irányelve (HL L 302., 2005.11.19., 35. o.).”
                        
                     
         
               5.
            
            
               Az 54zzv. pontot (2005/38/EK bizottsági irányelv) követően a következő ponttal egészül ki:
               
                           „54zzw.
                        
                        
                           
                              32005 R 1895: A Bizottság 2005. november 18-i 1895/2005/EK rendelete az egyes epoxiszármazékok élelmiszerrel rendeltetésszerűen érintkezésbe kerülő anyagokban és tárgyakban való felhasználásának korlátozásáról (HL L 302., 2005.11.19., 28. o.).”
                        
                     
         2. cikk
   Az 1895/2005/EK rendeletnek és a 2005/70/EK, 2005/74/EK, 2005/76/EK és 2005/79/EK irányelvnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2006. április 29-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (7).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2006. április 28-án.
      
         
            az EGT-Vegyesbizottság részéről
         
         
            az elnök
         
         R. WRIGHT
         
      
   
   
      (1)  HL L 147., 2006.6.1., 36. o.
   
      (2)  HL L 276., 2005.10.21., 35. o.
   
      (3)  HL L 282., 2005.10.26., 9. o.
   
      (4)  HL L 293., 2005.11.9., 14. o.
   
      (5)  HL L 302., 2005.11.19., 28. o.
   
      (6)  HL L 302., 2005.11.19., 35. o.
   
      (7)  Alkotmányos követelmények fennállását nem jelezték.